# Skabelon til oprettelse af projektindstilling i Danmarks datavindue (DDV):

Dokument ejer: Cirrau Data Management Team

Versionsnr. 20230327

Kontakt: Marie Kempf Frydendahl ([mkf.ncrr@au.dk](mailto:mkf.ncrr@au.dk)) ved evt. spørgsmål.

Alternativ kontakt: Ane Marie Closter ([amcl.ncrr@au.dk](mailto:amcl.ncrr@au.dk)), Allan Timmermann ([ati@econ.au.dk](mailto:ati@econ.au.dk))

Opret et nyt projekt eller rediger et eksisterende projekt (genindstilling) via Danmarks Statistiks Danmarks Data Vindue (DDV). **Bemærk, at det kun er den projektansvarlige, der kan oprette et nyt projekt.**

Log ind på remote.dst.dk med dine DST log in oplysninger. Gå til "Danmarks Datavindue" (øverst til venstre) på f5 fjernskrivebordet. Der åbnes en ny "DDV"-fane. Tryk på "sprog" (øverst til højre) for at ændre sprog til engelsk, hvis det er nødvendigt. Gå til Databestillinger. Opret et nyt projekt ved at trykke på: "Ny Projektindstilling". Skriv projektets titel. Vælg din institution:

* Center for Registerforskning, Aarhus Universitet - autorisationsnummer 9
* Institut for Statskundskab, Aarhus Universitet - autorisationsnummer 24
* Institut for Økonomi - ECON, Aarhus Universitet - autorisationsnummer 43
* Institut for Folkesundhed, Aarhus Universitet - autorisationsnummer 50
* Psykologisk Institut, Aarhus Universitet - autorisationsnummer 105

Vælg ”Ordning”: For autorisationsnummer 9 vælg ”Projektdatabaseordning (703373)”. For autorisationsnummer 24, 43, 50 og 105 vælg ”Datadelingsordning (703373)”.

*Teksten med kursiv forklarer, hvad der skal indgå i punktet. Desuden indgår eksempler på hvad der kan skrives under de enkelte punkter.*

**Projektdetaljer**

**Titel**

*Projektet skal have en kort og præcis titel*

**Formål**

*Beskriv projektets formål i lægmandstermer: Hvad går undersøgelsen ud på, hvad er projektets udbytte? Der må ikke være tvivl om, hvad der undersøges, og formålet skal være så præcist beskrevet, at der ikke er mulighed for at undersøge ’hvad som helst’.*

**Beskrivelse**

*Beskriv projektet i lægmandstermer: Hvad er problemstillingen, hvad afdækkes, hvad undersøges specifikt, hvorfor er de bestilte data relevante og nødvendige for projektet? Forklar derudover kun detaljer, der er relevante for projektet. Metodebeskrivelser skal kun medtages, hvis disse er essentielle for projektets formål.*

**Samfundsrelevans**

*Baggrunden for dette afsnit er at det følger af databeskyttelseslovens §10, stk. 1 og 2, at oplysninger, uanset oprindelige behandlingsformål og kategorien af oplysningerne, kan behandles, hvis dette sker med henblik på at udføre statistiske eller videnskabelige undersøgelser af væsentlig samfundsmæssig betydning.*

**Angiv slutdatoen for projektet.**

**Projektadgange**

*Er der andre brugere på dit projekt, kan en administrator eller kontaktperson med beføjelser tilføje dem her, så de har mulighed for også at udfylde projektindstilling og databestilling. Brugerne skal være oprettet i Danmarks Datavindue, og have en aktiv brugeraftale med den autoriserede institution, der har dataansvaret for projektet.*

**Dataindhold**

**Population**

*Beskriv projektets population overordnet med udgangspunkt i projektets formål. Hvis det er Forskningsservice, der skal udtrække populationen, skal det tydeligt angives hvilke registre, register år og variable, der skal bruges til at danne populationen. Hvis der skal betinges på en variabel, så skal betingelsen også indgå i beskrivelsen. Hvis populationen indsendes, skal der i beskrivelsen indgå hvilken variabel der udgør populationen, hvis det indsendte data indeholder mere end en variabel.*

*Populationsbeskrivelsen skal være beskrevet så præcist som muligt, inklusiv hvorfra populationen defineres.*

**Population: POP A**

*Beskrivelse af populationen*

*Skriv fx:*

*Populationen består af alle personer født i 1990 eller senere samt deres førstegradsslægtninge (juridiske forældre, søskende og børn) i Danmarks Statistiks register ”Befolkning, BEF1985-2021”.*

*Uddyb derudover hvorfor der søges fuld population.*

**Grunddata**

*Bestil data fra DSTs grunddata her hvis det ikke er tilgængelig i Cirraus projektdatabase 703373. Se cirrau.au.dk for en komplet liste over hvilke data der indgår i projektdatabasen og som kan leveres til projektet.*

**Øvrige data**

*Tilføj datakilder her fx:*

**Information om populationen:**

*CPR-registret (inkl. cpr\_stamdata, hist\_pnr, og cpr\_ophold)*

*Data stammer fra SDS / NCRR / CIRRAU 703373*

*Data vil blive opdateret én gang årligt i projektperioden.*

**Socioøkonomisk status etc.:**

*Demografi, familie og boliger (BEF, BEFADR, BEFBOP, DAR, FAFA, FAHU, FAIN, FAM, HUST, VNDS). Disse registre vil blive brugt til at identificere undersøgelsespopulationen, de perioder, hvor de boede i Danmark, deres familiemedlemmer og det område, hvor de boede. Vi planlægger at bruge aggregerede oplysninger om det område, disse personer bor i, for at bestemme kvarterets socioøkonomiske karakteristika. For eksempel er en af disse egenskaber overbelægning (dvs. i hvert kvarter det gennemsnitlige antal personer pr. Værelse), som beregnes gennem variablen antal\_vaerelser fra.*

*Arbejdsstyrke (AKM, DREAM, IDAP, IDAN, RAS), uddannelse (INST, KOTRE, UDDA, UDFK, UDG, UDGK, UDKV, VEUV) og indkomst (FAIK, IND, LON). Disse registre vil blive brugt til at måle den socioøkonomiske position for alle enkeltpersoner og aggregerede data og kvarterniveauet.*

*Dato og dødsårsag for at identificere dødelighedskarakteristika (DODSAARS, DODSAASG)*

*Hospitalskontakter fra LPR2 og LPR3 (LPR: \_ADM, \_BES, \_DIAG, \_OPR) + (LPR\_F: \_DIAGNOSER, \_FORLOEB, \_HELBREDSFORLOEB, \_HENVISNING\_TILLAEG, \_KONTAKTER, \_KONTAKTLOKATIONER, \_MORBARNFORLOEB, \_NYT\_HELBREDSFORLOEB, \_ORGANISATIONER, \_PROCEDURER\_ANDRE \_PROCEDURER\_KIRURGI) for at identificere sygdomme, som individerne i undersøgelsespopulationen oplever.*

*Psykiatriske kontakter fra LPR2 og LPR3 (PSYK: \_ADM, \_DIAG, \_PERS) for at identificere psykiske lidelser diagnosticeret på psykiatriske hospitaler.*

*Kriminalstatistik (KRAF, KRAN, KRIN, KRKO, KRMS, KROF, KRSI) til identifikation af domme for undersøgelsespopulationen*

*Data stammer fra DST / CIRRAU 703373*

*Data vil blive opdateret én gang årligt i projektperioden.*

**Sundhed, død og fødsler:**

*LPR somatik (inkl. \_ADM, \_DIAG, \_OPR, \_BES)*

Det psykiatriske centralregister og LPR-psyk *(inkl. \_ADM, \_DIAG, \_BES, PSYK\_CBP, SUI\_ATT)*

*Det medicinske fødselsregister (inkl. flere datasæt inkl. MFR/MF og adskillige satellit-/underdatasæt)*

*Dødsårsagsregistret*

*Cancerregistret*

*Data stammer fra SDS / NCRR / CIRRAU 703373*

*Data vil blive opdateret én gang årligt i projektperioden.*

**Lægemidler:**

*Recepter (LMDB).*

*Oplysninger om opskrifter fra og med den 1. januar 1995 og fremefter for følgende ATC-grupper: A\*, B\*, C\*, D\*, G\*, H\*, J\*, L\*, M\*, N\*, P\*, R\*, S\*, V\*,  
\*Herunder alle undergrupper.*

*Data fra LMDB er nødvendige på projektet for at identificere milde sygdomme gennem receptdata, som ellers ikke ville blive identificeret gennem hospitalsregistrene.*

*Data er fra SDS / CIRRAU 703373*

*Data vil blive opdateret en gang om året i projektperioden.*

**Infrastruktur**

*Hvis din autoriserede institution har en hosted server, kan du vælge, at projektet oprettes her. Spørg en datamanager hvilken server projektet skal oprettes på.*

**Opsummering**

*Her kan du se din samlede databestilling og tjekke, at alt er tastet korrekt. Hvis du vil ændre noget, kan du gå tilbage og rette det inden du sender din bestilling afsted.  
Er du administrator for den institution projektet ligger under, kan du sende indstillingen direkte til Danmarks Statistik ("Indsend") ellers skal du sende indstillingen til en af administratorerne ("Send til administrator") på din institution (Datamanagementteamet).*

Hvis du får din bestilling tilbage til revision, betyder det, at din projektansvarlige i Forskningsservice har set den igennem og tilføjet kommentarer, du skal tage stilling til. Du kan gensende din projektindstilling, når du har rettet den.

På nuværende tidspunkt findes der ikke en funktion i DDV til indsendelse af variabelliste. Denne skal derfor sendes pr mail til datamanagementteamet og vil blive indsendt til DST, når indstillingen er klar til indsendelse. OBS: Du bedes sende variabellisten til data management umiddelbart inden du inder indstillingen til administrator i DDV.

For mere information se ”Sådan bruger du Danmarks Datavindue” [Sådan bruger du Danmarks Datavindue - Danmarks Statistik (dst.dk)](https://www.dst.dk/da/TilSalg/Forskningsservice/danmarks-datavindue/saadan-bruger-du-danmarks-datavindue)